recursal/SuperWikiNEXT-32B huggingface dataset:
**Դավիդ Յուրևիչ Ձախով** (ռուս.՝ Дзахов, Давид Юрьевич, հոկտեմբերի 6, 1988(1988-10-06), Վլադիկավկազ, ՌԽՖՍՀ, ԽՍՀՄ),ռուս ֆուտբոլիստ, «Ալանիա» ակումբի կիսապաշտպան։

Կարիերա
-------

Առաջին քայլերը ֆուտբոլում սկսել է ԲԿՄԱ-ի դպրոցում, հանդես է եկել սպարտակի սիրողական կոլեկտիվի կազմում՝ 2009 թվականի մրցաշրջանի մեկնարկից առաջ տեղափոխվով Պերմի «Ամկար» ակումբ։ Ապրիլի 26-ին Նալչիկում կայացած 6-րդ խաղաշրջանի խաղում կատարել է նորամուտը Պրեմյեր լիգայում՝ 78-րդ րոպեին փոխարինման դուրս գալով Իվան Ստարկովի փոխարեն։ Երիտասարդական թիմի կազմում մասնակցել է 25 հանդիպման, որոնցում աչքի է ընկել 1 գոլով՝ «Կռիլյա Սովետովի» դեմ խաղում։ Հաջորդ նախամրցաշրջանային նախապատրաստությունն անցկացրել է արդեն ակումբի հիմնական կազմի հետ և հայտագրվել 2010 թվականի մրցաշրջանի երեք հանդիպումներում։ Հետագայում Ձախովը վարձավճարով տեղափոխվել է «Վոլգար-Գազպրոմ» ակումբ։ Նորամուտի խաղը անցկացրել է «Իրտիշի» դեմ խաղում, իր առաջին գոլը խփել է «Դինամո» Բրյանսկի դարպասին։

Նիժնեկամսկի «Նեֆտեխիմիկում» խաղացել է 2011-2014 թվականներին։ Վերադարձել է «Ամկար», որտեղ անցկացրել է երկու մրցաշրջան և խփել է իր առաջին գոլը Պրեմիեր լիգայում՝ «Ուրալ» ակումբի դարպասին։ 2015/16 մրցաշրջանում Ձախովը վարձավճարով տեղափոխվել է «Շիննիկ» մինչև 2016/17 մրցաշրջանի ավարտը։

2018 թվականի փետրվարի 4-ին ազատ գործակալի կարգավիճակով տեղափոխվել է Օրենբուրգի «Լուչ» ակումբ։

2019/20 մրցաշրջանում հանդես է եկել «Տյումեն» ֆուտբոլային ակումբում՝ անցկացնելով 14 խաղ։

2020 թվականի հուլիսին պայմանագիր է կնքել «Ալանիա» ակումբի հետ։

Ձեռքբերումներ
-------------

* «Ուրալ-Պովոլոժե» տարածաշրջանի Երկրորդ դիվիզիոնի հաղթող - 2011/12

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑  «Премьер-Лига — Давид Юрьевич Дзахов — Чемпионат.ру». Արխիվացված է օրիգինալից 2010 թ․ դեկտեմբերի 30-ին. Վերցված է 2020 թ․ օգոստոսի 21-ին.
3. ↑  Первый дивизион — Давид Юрьевич Дзахов — Чемпионат.ру(չաշխատող հղում)
4. ↑

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · Transfermarkt (խաղացող) · ՌՊԼ (խաղացող) |

 |
**Մարկ Կինսելա** (անգլ.՝ Mark Kinsella, օգոստոսի 12, 1972(1972-08-12), Դուբլին, Իռլանդիա), իռլանդացի ֆուտբոլիստ, կիսապաշտպան։ Ներկայումս զբաղեցնում է «Դրոեդա Յունայթեդ» ակումբի գլխավոր մարզչի պաշտոնը։ 2002 թվականի աշխարհի առաջնության մասնակից։

Ակումբային կարիերա
------------------

Կինսելի պրոֆեսիոնալ կարիերան սկսել է «Կոլչեստեր Յունայթեդ» ակումբում, որի հիմնական թիմում դեբյուտը նշել է 1989 թվականին։ 1996 թվականին 150 հազար ֆունտ ստերլինգով տեղափոխվել է «Չարլտոն Ատլետիկ», որտեղ անցկացրել է իր կարիերայի լավագույն տարիները, Չարլտոնում դարձել է թիմի առաջատար և ավագ, նրա հետ դուրս եկել Պրեմիեր Լիգա։ Չարլտոնից հետո Կինսելը խաղացել է ևս մի քանի ակումբներում, սակայն ոչ մի տեղ չի հասել իր նախկին մակարդակին։

Կարիերան հավաքականում
---------------------

Ազգային հավաքականի կազմում Կինսելան անցկացրել է 48 հանդիպում, խփել է 3 գոլ։ Մասնակցել է 2002 թվականի աշխարհի առաջնությանը։

Մարզչական կարիերա
-----------------

Ֆուտբոլիստի կարիերան ավարտելուց հետո Կինսելան մեկ հանդիպում է անցկացրել «Ուոլսոլ»-ի գլխավոր մարզիչի պաշտոնակատարի կարգավիճակում։ Հետագայում աշխատել է «Չարլտոն Ատլետիկ»-ի պահեստային թիմի մարզիչ, մարզել է «Դեյվենտրի Թաուն»-ը, 2012-2014 թվականներին աշխատել է «Կոլչեստեր Յունայթեդ»-ում՝ որպես մարզչի օգնական։ 2015 թվականից իռլանդական «Դրոդա Յունայթեդ» ակումբի առաջին թիմի մարզիչը։

Ձեռքբերումներ
-------------

Կոլչեստեր Յունայթեդ
* Անգլիայի Ֆուտբոլային կոնֆերանսի չեմպիոն՝ 1991/92
* Ֆուտբոլային ասոցիացիայի գավաթակիր՝ 1991/92

Չարլտոն Ատլետիկ
* Անգլիայի առաջին դիվիզիոնի չեմպիոն՝ 1999/00

Անհատական
* Անգլիայի ֆուտբոլային լիգայի երրորդ դիվիզիոնի տարվա թիմում՝ 1995/96
* Անգլիայի ֆուտբոլային լիգայի առաջին դիվիզիոնի տարվա թիմում՝ 1999/00
* Կոլչեստեր Յունայթեդ-ի տարվա լավագույն ֆուտբոլիստ՝ 1993/94, 1995/96
* Չարլտոն Ատլետիկ-ի տարվա լավագույն ֆուտբոլիստ՝ 1997/98, 1998/99

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Who's Who?». droghedaunited.ie. Արխիվացված է օրիգինալից 2016 թ․ փետրվարի 21-ին. Վերցված է 2019 թ․ օգոստոսի 2-ին.(անգլ.)

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Профиль на premierleague.com(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | CUP2002.RU · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerbase (մարզիչ) · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ |

 |
**Ռոման Կարասյուկ** (ուկրաիներեն՝  Роман Іванович Карасюк, մարտի 27, 1991(1991-03-27), Վլադիմիր-Վոլինսկի, Վոլինի մարզ, Ուկրաինական ԽՍՀ, ԽՍՀՄ), ուկրաինացի պրոֆեսիոնալ ֆուտբոլիստ, որը կիսապաշտպանի դիրքում հանդես է գալիս Հայաստանի Բարձրագույն խմբի «Փյունիկ» ակումբում։

Կարիերա
-------

Կարասյուկն իր խաղային կարիերան սկսել է հայրենի Վլադիմիր-Վոլինսկի քաղաքի մարզադպրոցում։ Այնուհետև նա միացել է Լուցկի «Վոլին» թիմին։ Նա իր նորամուտը առաջին թիմում նշել է 2008 թվականի հոկտեմբերի 11-ին Կիևի «Դինամո-2»-ի դեմ խաղում՝ փոխարինման դուրս գալով հանդիպման երկրորդ խաղակեսում։

2008 թվականին Կարասյուկը հրավիրվել է Ուկրաինայի Մ-19 տարեկանների ֆուտբոլի ազգային հավաքական՝ 2010 թվականի Եվրոպայի մինչև 19 տարեկանների առաջնության նախապատրաստման շրջանակներում մի շարք հանդիպումների։

Նվաճումներ
----------

Փյունիկ
* Հայաստանի Բարձրագույն խումբ - 2021-22
* Հայաստանի Սուպերգավաթ - 2022

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.

Արտաքին կապեր
-------------

* Profile at Official club site (Ukr)
* Profile at Unofficial club site Արխիվացված 2012-06-27 Wayback Machine (Ukr)
* Ֆուտբոլիստի էջը *soccerway.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւՖԱ |

 |
*Վիքիպեդիայում կան հոդվածներ Դիլանյան ազգանունով այլ մարդկանց մասին։*

**Զախար Հակոբի Դիլանյան** (ռուս.՝ Диланян, Захар Акопович, մայիսի 6, 1995(1995-05-06), Ռուսաստան), հայազգի ռուսաստանցի ֆուտբոլիստ, կիսապաշտպան։

Կարիերա
-------

Սանկտ Պետերբուրգի «Կոլոմյագի» մարզադպրոցի սան է։ Հանդես է եկել «Զենիթի» երիտասարդական և երկրորդ ակումբներում։ 2015 թվականի օգոստոսին տեղափոխվել է Հայաստան, որտեղ պայմանագիր է կնքել բարձրագույն խմբում հանդես եկող «Ուլիսի» հետ Լ Այս ակումբի կազմում անց է կացրել մեկ խաղ՝ օգոստոսի 15-ին «Գանձասարի» դեմ (0:3)՝ 63-րդ րոպեին փոխարինել է պերուացի Կլաուդիո Տորեխոնին։ 2016 թվականի ձմռանը «Ուլիսը» դուրս է մնացել Հայաստանի առաջնությունից, և Դիլանյանն ավարտել է իր ֆուտբոլային կարիերան։

Ավելի ուշ Սանկտ Պետերբուրգում աշխատել է որպես մանկապատանեկան մարզիչ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Полузащитник молодежного состава «Зенита» Диланян перешел в «Улисс»
3. ↑  «Երևանի «Ուլիսի» նոր կազմը».
4. ↑  15.08.2015 «Гандзасар»-«Улисс» — 3:0 (протокол)
5. ↑  Детский тренер Захар Диланян

Արտաքին հղումներ
----------------

* Статистика на сайте «Зенита»

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Sportbox.ru · Transfermarkt (խաղացող) |

 |
**Իշխան Մախարի Գելոյան** (օգոստոսի 31, 1992(1992-08-31), Ռանչպար, Մասիսի շրջան, Հայաստան), ռուսաստանցի և հայ ֆուտբոլիստ, Կալինինգրադի «Բալթիկա» ակումբի և Հայաստանի ազգային հավաքականի կիսապաշտպան։

Կենսագրություն
--------------

### Ակումբային կարիերա

Իշխան Գելոյանը ծնվել է Հայաստանի Ռանչպար գյուղում, բայց մեծացել է Ռուսաստանում։ 6 տարեկանից նա զբաղվել է թեկվոնդոյով Մոսկվայի դպրոցներից մեկում, բայց հետո ընտանիքը տեղափոխվել է Լյուբերցի, և 10-ամյա Գելոյանը սկսել է ֆուտբոլ պարապել տեղի դպրոցում մարզիչ Ալեքսեյ Բեսալիի մոտ, որը խորհուրդ է տվել դիտում անցնել Մոսկվայի դպրոցներում։ 13 տարեկանում նա մոտ մեկ ամիս անցկացրել է «Դինամոյի» դպրոցում, սակայն չի կարողացել ամրապնդվել այնտեղ և տեղափոխվել է «Լոկոմոտիվ-Պերովոյի» դպրոց։

Մեծահասակների մակարդակում նա սկսել է խաղալ «Լոկոմոտիվ-2-երիտասարդական» թիմում՝ սիրողական լիգայում։ Պրոֆեսիոնալ մակարդակում նորամուտը նշել է 2012 թվականին Ռուսաստանի 2-րդ դիվիզիոնի «Սլավյանսկի» ակումբում, որտեղ վեց ամսում անցկացրել է 19 խաղ և դարձել 4 գոլի հեղինակ։ 2013 թվականի ձմռանը նա տեղափոխվել է Ուչալիի «Գոռնյակ»։ 2013/14 մրցաշրջանում նա խաղացել է Ռուսաստանի ֆուտբոլի ազգային լիգայում (ФНЛ)՝ Ձերժինսկի «Խիմիկի» կազմում։ Հետագայում Գելոյանը փոխել է մեծ թվով թիմեր, որոնց թվում են «Բալթիկան», «Վիտյազը» (Կրիմսկ), «Ենիսեյը», «Նեֆտեխիմիկը», «Լուչը» (Վլադիվոստոկ) և «Շիննիկը», բայց նրանցից ոչ մեկում չի մնացել մեկ մրցաշրջանից ավելի։

2019 թվականին Գելոյանը պայմանագիր է կնքել Պրեմիեր լիգայի նորեկ «Տամբով» ակումբի հետ, սակայն մարզման ժամանակ խաչաձև կապանների վնասվածք է ստացել և ոչ մի հանդիպում չի անցկացրել այդ թիմի կազմում։ 2020 թվականի հոկտեմբերին նա վերադարձել է «Բալթիկա»։

### Կարիերա ազգային հավաքականի կազմում

2021 թվականի օգոստոսի 25-ին Գելոյանը հրավիրվել է Հայաստանի ազգային հավաքական՝ մասնակցելու 2022 թվականի աշխարհի առաջնության ընտրական մրցաշարի սեպտեմբերյան խաղերին։ Նորամուտը թիմում նա նշել է սեպտեմբերի 5-ին Գերմանիայի հավաքականի հետ արտագնա հանդիպման (0:6) ժամանակ՝ փոխարինման դուրս գալով ընդմիջումից հետո։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  ИНТЕРВЬЮ С ИШХАНОМ ГЕЛОЯНОМ
3. ↑  В ФК «Тамбов» вернулся Ишхан Гелоян
4. ↑  Ишхан Гелоян покидает «Тамбов» и возвращается в «Балтику»
5. ↑  Три футболиста РПЛ вызваны в сборную Армении на матчи отбора к ЧМ-2022
6. ↑  Հայաստանի հավաքականի նորեկները միացել են թիմին ու անցկացրել մարզում
7. ↑  Протокол матча Германия — Армения

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · National Football Teams.com · Soccerway · Transfermarkt (խաղացող) |

 |
*Վիքիպեդիայում կան հոդվածներ Գալստյան ազգանունով այլ մարդկանց մասին։*

**Պողոս Գալստյան**, հայ և սովետական ֆուտբոլիստ, կիսապաշտպան, մարզիչ։ ԽՍՀՄ սպորտի վարպետ (1983)։

Կարիերա
-------

### Ակումբային

1982–1991 թվականներին խաղացել է չեմպիոնների լիգայում ԽՍՀՄ Երևանի «Արարատ» ֆուտբոլային ակումբում։ 1989–1990 թվականներին ներկայացել է Աբովյանի «Կոտայք»–ում։ 1992 թվականին խաղացել է Հայաստանի բազմակի չեմպիոն «Կիլիկիա» ակումբում։ 1992-1994 թվականներին խաղացել է Լիբանանում, Բեյրութի հայ համայնքի «Օմենմեն» թիմում։

### Մարզչական

2005-2006 թվականներին ծառայել է որպես Մոսկվայի «Նիկա» ակումբի գլխավոր մարզիչ, 2007 թվականին աշխատել է «Լուչ-Էներգիա» ակումբում որպես մարզիչ։ 2008 թվականին տեղափոխվել է «Կուբան» ակումբ, իսկ օգոստոսի 10-ին նույն տարում Սերգեյ Պավլովի հեռացումից հետո նշանակվեց ակումբի գլխավոր մարզիչ և օգոստոսի 12-ին անցկացվեց իր ղեկավարությամբ առաջին հանդիպումը Ռոստովի ՍԱՌՇ-ի դեմ (3։0)։ 2009 թվականի մայիսին լքեց «Կուբան» ակումբը ընտանեկան պատճառներով։ 2009 թվականին հուլիսի 7-ին նշանակվել է որպես գլխավոր մարզիչ «Նիկա» ակումբի, որտեղ նախկինում աշխատել էր։ 2009 թվականի օգոստոսի 10-ին վերադարձել է «Կուբան» որպես ավագ մարզիչ, որից մի քանի օր առաջ մարզչի պաշտոնից հեռացվել էր Սերգեյ Օվչինիկովը։ Սեզոնի վերջում լքել է պաշտոնը, եւ ապա դուրս է եկել «Կուբանից» եւ վերադարձել է «Նիկա»։ 2010 թվականի դեմտեմբերի 12-ին Մոսկվայում վերջացրեց 240 ժամ ուսուցման մարզչական դասընթացները եւ ստացավ լիցենզիա Pro։

Վիճակագրություն
---------------

| Սեզոն | Ակումբ | Խաղեր | Գոլեր |
| --- | --- | --- | --- |
| 1982 | Արարատ | 30 | 8 |
| 1983 | Արարատ | 24 | 1 |
| 1984 | Արարատ | 3 | 0 |
| 1985 | Ղարաբաղ | 11 | 5 |
| 1986 | Արարատ | 29 | 3 |
| 1987 | Արարատ | 10 | 2 |
| 1988 | Արարատ | 13 | 0 |
| 1989 | Կոտայք | 38 | 13 |
| 1990 | Կոտայք | 26 | 0 |
| 1991 | Արարատ | 15 | 1 |
| 1992 | Կիլիկիա | 33 | 26 |
| 1992/93 | Օմենմեն |  ? |  ? |
| 1993/94 | Օմենմեն |  ? |  ? |
| 1994 | Կոտայք | 15 | 3 |
|

Ծանոթագրություններ
------------------

1. ↑  Կուբանի գլխավոր մարզիչը ազատվել է աշխատանքից / Պաշտոնական կայքը ՖԱ «Կուբան»
2. ↑  ՍԱՌՇ ֆուտբոլային ակումբ
3. ↑  Փոփոխություններ մարզչական շտաբում / ՖԱ «Կուբան» Պաշտոնական կայք
4. ↑  Գալստյանը մարզչական անձնակազմի հետ ակումբում / Պաշտոնական կայքը ՖԱ «Կուբան»
5. ↑  Օվչինիկովի փոխարեն Գալստյանը
6. ↑  Գալստյանը փոխեց «Կուբանը» «Նիկայի» հետ
7. ↑  խաղացողի անձնագիր/ Պրեմիեր լիգայի պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Transfermarkt (խաղացող) · Transfermarkt (մարզիչ) |

 |
**Մամադու Բա** (ֆր.՝ Mamadou Bah, ապրիլի 25, 1988(1988-04-25), Կոնակրի, Գվինեա), գվինեացի ֆուտբոլիստ, հենակետային կիսապաշտպան։ Գվինեայի ազգային հավաքականի խաղացող։

Կարիերա
-------

Բան հանդիսանում է «Ստրասբուրգ» դպրոցի սանը։ 2007 թվականին նա տեղափոխվել է հիմնական ակումբի թիմ, և հանդես է եկել երեք տարի, 2010 թվականին նա տեղափոխվեց գերմանական ֆուտբոլային ակումբ «Շտուտգարտ» 600 հազարով։ Գերմանիայում Բայի կարիերան չստացվեց, Բունդեսլիգայում 3 սեզոնում նա խաղացել է 6 խաղ։ Բացի այդ, Գերմանիայում գվինեացին վնասվածք է ստացել, սկզբում նրան վնասվածք պատճառեցին ձախ ծունկը, որի պատճառով շարքից դուրս է եկել 6 շաբաթով, 2013 թվականի սկզբներում կոտրել է աջ ոտքը, որից հետո վերականգնվել է կես տարուց։

2013 թվականի ամռանը Բան դարձել է ազատ գործակալ, բայց չկարողացավ գտնել նոր ակումբ։ Միայն 2014 թվականի հունվարին նա վերադարձավ «Ստրասբուր», որը ելույթ էր ունենում երրորդ ֆրանսիական դիվիզիոնում։ Իր նախկին ակումբում Բան խաղաց 1 տարի, դեռ 2015 թվականի հունվարին նորից մնաց առանց ակումբ։

Կարիերան հավաքականում
---------------------

Գվինեայի հավաքականի համար Բան առաջնելույթ է կատարել 2008 թվականին աֆրիկյան գավաթում Գանայի ազգային հավաքականի դեմ։ Մինչև 2012 թվականը նա պարբերաբար ունեցավ մասնակցություն ազգային հավաքականի կազմում և 2012 թվականին մասնակցել է բոլոր երեք խաղերում Գվինեայի թիմի ազգերի գավաթում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑  Mamadou Bah suffers serious injury
3. ↑  Mamadou Bah, le retour

Աղբյուրներ
----------

* պրոֆիլը fussballdaten.de
* խաղացողի պրոֆիլը

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · Fussballdaten.de · L’Équipe · National Football Teams.com · Soccerway · Transfermarkt (խաղացող) · worldfootball.net (խաղացող) |

 |
**Իգոր Բենեդեյչիչ** (սլովեն.՝ Igor Benedejčič*,* հուլիսի 28, 1969(1969-07-28), Սլովենիա), սլովենացի ֆուտբոլիստ, որը խաղացել է կիսապաշտպանի դիրքում։ Խաղային կարիերայի ավարտից հետո մարզիչ է։

Խաղացել է «Օլիմպիա» (Լյուբլյանա) և «Կոպեր» ակումբներում, ինչպես նաև Սլովենիայի ազգային հավաքականում։ 2018 թվականին եղել է Սլովենիայի հավաքականի ժամանակավոր մարզիչը։

Ակումբային կարիերա
------------------

Մեծահասակների ֆուտբոլում Իգոր Բենեդեյչիչի նորամուտը կայացել է 1991 թվականին «Կոպեր» ակումբի կազմում, որտեղ անցկացրել է մեկ մրցաշրջան՝ մասնակցելով առաջնության 33 հանդիպման։

Նրա խաղը գրավել է «Օլիմպիա» (Լյուբլյանա) ակումբի մարզչական շտաբի ներկայացուցիչների ուշադրությունը, որին նա միացել է 1992 թվականին։ Լյուբլյանայի թիմում նա անցկացրել է իր խաղային կարիերայի հաջորդ հինգ մրցաշրջանները։ Լյուբլյանայի «Օլիմպիայում» անցկացրած ժամանակի մեծ մասը թիմի հիմնական կազմի խաղացող էր։

1997-1999 թվականներին Իգորը խաղացել է խորվաթական «Ռիեկա» և սլովենական «Կորոտան» ակումբներում։

1999 թվականին վերադարձել է «Կոպեր» ակումբ, որի կազմում խաղացել է 5 մրցաշրջան։ Պրոֆեսիոնալ ֆուտբոլային կարիերան ավարտել է 2004 թվականին։

Ելույթներ ազգային հավաքականում
------------------------------

1992 թվականին Իգորն իր նորամուտն է նշել Սլովենիայի ազգային հավաքականի պաշտոնական խաղերում։ Հավաքականում իր 7-ամյա կարիերայի ընթացքում նա անցկացրել է 8 հանդիպում երկրի հիմնական թիմի մարզաշապիկով՝ դառնալով 1 գոլի հեղինակ։

Մարզչական կարիերա
-----------------

Իգոր Բենեդեյչիչը մարզչական կարիերան սկսել է 2008 թվականին՝ կարճ ընդմիջումից հետո վերադառնալով ֆուտբոլ և գլխավորելով «Ինտերբլոկ» ակումբի մարզչական շտաբը։

Հետագայում նա 2013-2018 թվականներին մարզել է տարբեր տարիքային խմբերի Սլովենիայի երիտասարդական հավաքականները։ 2018 թվականին նա կարճ ժամանակ եղել է երկրի ազգային հավաքականի գլխավոր մարզչի պաշտոնակատար, որը նրա ղեկավարությամբ անցկացրել է երկու հանդիպում։

Մրցանակներ և նվաճումներ
-----------------------

### Որպես խաղացող

* Սլովենիայի չեմպիոն՝ 1992, 1993, 1994, 1995
* Սլովենիայի գավաթակիր՝ 1993, 1996
* Սլովենիայի սուպերգավաթակիր՝ 1995

Ծանոթագրություններ
------------------

1. 1 2  FBref.com(բազմ․)
2. 1 2 3  «PLTS - Prva liga Telekom Slovenije». www.prvaliga.si. Վերցված է 2019 թ․ մայիսի 15-ին.
3. 1 2 3  «Igor Benedejcic - Player profile». *\_* (անգլերեն). Վերցված է 2021 թ․ ապրիլի 9-ին. `{{cite web}}`: Check `|url=` value (օգնություն)(չաշխատող հղում)
4. ↑  «Igor Benedejčić». hrnogomet.com. Վերցված է 2019 թ․ մայիսի 15-ին.
5. 1 2 3  «Igor Benedejcic - Manager profile». *\_* (անգլերեն). Վերցված է 2021 թ․ ապրիլի 9-ին. `{{cite web}}`: Check `|url=` value (օգնություն)(չաշխատող հղում)
6. ↑  «Igor Benedejčič» (անգլերեն). worldfootball.net. Վերցված է 2019 թ․ մայիսի 15-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · eu-football.info (մարզիչ) · FootballDatabase.eu · National Football Teams.com · Soccerway · Sportbox.ru · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · worldfootball.net (խաղացող) |

 |
**Արթուր Սամվելի Ավագիմյան** (ուկրաիներեն՝ Артур Самвелович Авагімян; հունվարի 16, 1997(1997-01-16), Մարիուպոլ, Դոնեցկի մարզ, Ուկրաինա), ուկրաինահայ ֆուտբոլիստ, «Ալեքսանդրիա» ակումբի կիսապաշտպան։

Կենսագրություն
--------------

Սկսել է ֆուտբոլով զբաղվել «Իլյիչևեց» (Մարիուպոլ) մարզադպրոցում։ 2012 թվականին տեղափոխվել է Դոնեցկի «Շախտյորի» ակադեմիա։ 2014 թվականից հանդես է եկել երիտասարդական առաջնությունում «հանքափորների» կրկնօրինակ կազմում, ընդամենը երեք մրցաշրջաններում անցկացրել է 52 հանդիպում և խփել 13 գոլ։ Ուկրաինայի 2014-2015 պատանեկան (մինչև 19 տարեկան) առաջնության հաղթող, ՈւԵՖԱ-ի պատանեկան լիգայի 2014-2015 եզրափակչի մասնակից։ «Շախտյորի» հիմնական կազմում խաղալու հնարավորություն այդպես էլ չի ստացել։

2017 թվականի գարնանը տեղափոխվել է «Մարիուպոլ»՝ սկզբում վարձավճարով, իսկ հետո՝ լիարժեք պայմանագրով։ Իր առաջին մրցաշրջանում մեկ հանդիպում է անցկացրել Առաջին լիգայի հիմնական թիմի կազմում, իսկ մեծ մասամբ հանդես է եկել երկրորդ լիգայում դուբլի հեղինակ։ 2017/18 մրցաշրջանում «Մարիուպոլը» հանդես է եկել Բարձրագույն խմբում, որտեղ ֆուտբոլիստը նորամուտը նշել է 2017 թվականի նոյեմբերի 5-ին «Շախտյորի» հետ խաղում՝ 89-րդ րոպեին փոխարինելով Դենիս Կոժենովին։ Ընդհանուր առմամբ, 2017/18 մրցաշրջանում անցկացրել է 3 անավարտ հանդիպում Բարձրագույն խմբում, ինչպես նաև 23 հանդիպում (6 գոլ) երիտասարդական առաջնությունում։ «Մարիուպոլից» հեռանալուց հետո փորձաշրջան է անցել ֆրանսիական «Բորդոյում»։

Բաց թողնելով կես մրցաշրջանը՝ 2019 թվականի գարնանը միացել է Բարձրագույն խմբի ակումբին՝ «Արսենալին» (Կիև), մասնակցել է 8 հանդիպման և դարձել 2 գոլի հեղինակ։ Այնուհետև տեղափոխվել է Հայաստանի առաջնության «Ալաշկերտ» ակումբ, բայց այնտեղ միայն մեկ հանդիպում է անցկացրել առաջնության հիմնական կազմում, ինչպես նաև մեկ խաղ Եվրոպայի լիգայում։ 2020 թվականի սկզբին երկու տարվա պայմանագիր է կնքել առաջին լիգայում հանդես եկող «Չեռնոմորեցի» հետ։ Օդեսայի թիմի հետ դարձել է Ուկրաինայի առաջին լիգայի 2020-2021 մրցաշրջանի արծաթե մեդալակիր։

Հանդես է եկել Ուկրաինայի 16-19 տարեկանների հավաքականում, ընդհանուր առմամբ անցկացրել է 22 հանդիպում և դարձել 11 գոլի հեղինակ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Mariupol' vs. Shakhtar Donetsk 1:3» (անգլերեն). Արխիվացված օրիգինալից 2022 թ․ ապրիլի 7-ին. Վերցված է 2020 թ․ մարտի 14-ին.
4. ↑  Артур Авагимян: «В „Бордо" съездил благодаря Лорану Блану»
5. ↑  Արթուր Ավագիմյանը՝ «Ալաշկերտից» «Չեռնոմորեց» տեղափոխվելու և իր գլխավոր նպատակի մասին

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FootballDatabase.eu · FootballFacts.ru · Soccerway · playmarkerstats.com (խաղացող) · Transfermarkt (խաղացող) · ՈւՊԼ · ՈւՊՖԼ · ՈւՖԱ |

 |
**Էլդրիջ Ռ. Ջոնսոն** (անգլ.՝ Eldridge Reeves Johnson, փետրվարի 6, 1867(1867-02-06), Ուիլմինգթոն, Դելավեր, ԱՄՆ - նոյեմբերի 14, 1945(1945-11-14) կամ նոյեմբերի 15, 1945(1945-11-15), Մուրսթաուն, Բերլինգտոն շրջան, Նյու Ջերսի, ԱՄՆ), ամերիկացի ինժեներ, ձեռնարկատեր։

Կենսագրություն
--------------

Մասնագիտությամբ ինժեներ-մետրոլոգ (անգլ.՝ precision enginner) է, ապրել է Քամդեն քաղաքում (Նյու Ջերսի նահանգ) և վաստակել է փոքր վերանորոգումներ կատարելով։ Մի օր Էլդրիջ Ջոնսոնի արվեստանոց են տարել գրամոֆոն և խնդրել են կատարելագործել նրա շարժիչը։ Ըստ Ջոնսոնի՝ այդ «Գրամոֆոնը հնչում էր որպես չորացած կոկորդով գիտնական թութակ, բայց այդ գործիքը գրավեց իմ երևակայությունը» և նա ձեռնամուխ եղավ դրա մշակմանը։ 19-րդ դարի վերջին հորինել և սկսել է արտադրել նոր գրամոֆոն, որը նրան շահավետ պայմանագիր է բերել *Berliner Gramophone* ձայնագրման ընկերության հետ, ինչպես նաև լիցենզիայով դա արտադրող բրիտանական ընկերությունների հետ։ Նա նաև ստեղծել է մոմե թիթեղների վրա ձայնագրության նոր գործընթաց, որը բարելավել է ձայնի որակը և ավելացրել նվագարկման ժամանակը։ *Berliner Gramophone*-ի հետ դատական գործերից հետո իր կապիտալները միավորել է «Victor Talking Machine Company» (այսուհետ՝ «Victor») նոր ընկերությունում։ Նրա ղեկավարությամբ «Victor»-ը դարձել է ԱՄՆ-ի խոշորագույն ձայնագրման ընկերությունը։ Ավելի ուշ, երբ Ջոնսոնի առողջությունը վատացել է, ընկերության իրավասու ենթականերին վարձելու նրա ունակության շնորհիվ գործը շարունակել է զարգանալ։ 1926 թվականին «Victor»-ը վաճառել է ամերիկյան բանկիրներին՝ իր բաժնեմասի դիմաց ստանալով 26 միլիոն դոլար։ Այդ պահին, կենսագիր Ֆրեդերիկ Վիլյամ Վայլի խոսքով, Քեմդենի (Camden) գործարանը ամսական այնքան ձայնասկավառակ է արտադրել, որ դրանցից 4 մղոն (մոտավորապես 6,5 կմ) բարձրությամբ լեռը կբարձրանար։

Ճանաչում
--------

Երաժշտական ինդուստրիայի ամենահեղինակավոր մրցանակներից մեկը կրում է «Գրեմմի» անվանումը՝ Գրամոֆոնի պատվին։ Էլդրիջ Ջոնսոնն արժանացել է այդ մրցանակին հետմահու 1984 թվականին։

Ծանոթագրություններ
------------------

1. 1 2 3 4  *Deutsche Nationalbibliothek* Record #1020226196 // Gemeinsame Normdatei (գերմ.) — 2012—2016.
2. 1 2  SNAC — 2010.
3. 1 2  Find A Grave — 1996.
4. ↑
5. 1 2 3  *Peter Martland* Recording History: The British Record Industry, 1888—1931.
6. 1 2  «Эмиль Берлинер (Emile Berliner)». *Музей Истории Телефона*.
7. ↑  *Wile, Frederick William* Emile Berliner. Maker of the microphone. — Indianopolis: The Bobbs-Merril Company, 1926. — С. 230.
8. ↑  "Winners of 1984 27th Grammy Awards". // *The Los Angeles Times*. — 1985. Архивировано из первоисточника 17 Հոկտեմբերի 2006.

Արտաքին հղումներ
----------------

* How a Man with an Idea Made Millions in Twelve Years, Ջոնսոնի մասին հոդված «New York Times» կայքում (28 օգոստոսի 1910)
* Johnson Victrola Museum Դելավեր նահանգի պաշտոնական կայքում
* Victor, հոդված «Time» ամսագրում (1926 թվականի դեկտեմբերի 20)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz · Find A Grave |
|  |
| Բառարաններ և հանրագիտարաններ | American National Biography |
|  |
| Չափորոշչային վերահսկողություն | BNF: 167706307 · GND: 1020226196 · ISNI: 0000000031103409 · LCCN: n88295488 · VIAF: 38485910 · WorldCat VIAF: 38485910 |

 |
Ոսկրածուծի հանույթ
**Ոսկրածուծ**, մարդու և ողնաշարավոր կենդանիների ոսկրային խոռոչները լցնող հյուսվածք։ Տարբերում են կարմիր և դեղին ոսկրածուծեր։ Կարմիր ոսկրածուծն ամբողջ կյանքի ընթացքում պահպանվում է տափակ ոսկրերում, ողերում և խողովակավոր ոսկրերի էպիֆիզներում։ Այն հասուն կաթնասունների և մարդու հիմնական արյունաստեղծ օրգանն է, որտեղ զարգանում են արյան ձևավոր տարրերը՝ էրիթրոցիտները, հատիկավոր լեյկոցիտները, թրոմբոցիտները, ինչպես նաև ոսկրածուծային լիմֆոցիտները։ Մարդու ոսկրածուծը ձևավորվում է սաղմնային կյանքի 7-8-րդ շաբաթում, սկսում գործել ներարգանդային կյանքի 4-րդ ամսում։ 3-4 տարեկանից սկսած կարմիր ոսկրածուծն աստիճանաբար վեր է ածվում դեղին ոսկրածուծի, որտեղ գերակշռում են ճարպային բջիջները։ Կարմիր ոսկրածուծի հիմքը կազմում է ցանցանման հյուսվածքը, որի առաջացրած բջջային ցանցի վրա տեղավորվում են արյունաստեղծ բջիջները։ Ոսկրածուծի կազմության մեջ կան արյունաստեղծ ցողունային բջիջներ (ամբողջ բջիջների 0,1%), որոնց բազմակի բաժանման ու զարգացման շնորհիվ այն պահպանում է իր արյունաստեղծ ֆունկցիան և ապահովում օրգանիզմում էրիթրոցիտների ու լեյկոցիտների անընդհատ նվազման (ֆիզիոլոգիական հեմոլիզ) փոխհատուցումը։ Հասունացած բջիջները ոսկրածուծից անցնում են արյան հունի մեջ։ Բացի հասուն բջիջներից ոսկրածուծից դուրս են գալիս նաև որոշ քանակությամբ ցողունային բջիջներ, որոնք ընդունակ են տեղափոխվելու արյունաստեղծ այլ օրգաններ։ Չափահաս մարդու օրգանիզմում ոսկրածուծը կազմում է մարմնի քաշի 4,5-4,7%֊ը։ Արյունահոսությունների ժամանակ ոսկրածուծում արյունաստեղծման պրոցեսը կարող է խիստ արագանալ և վերականգնել կորցրած բջիջների քանակը ոսկրածուծը և մասնավորապես նրա ցողունային բջիջները շատ զգայուն են որոշ ներգործությունների (օրինակ՝ իոնացնող ճառագայթների) նկատմամբ։ Ուստի ոսկրածուծի վիճակը նման ազդեցությունների պայմաններում օրգանիզմի դիմադրողականությունը որոշող կարևոր գործոններից է։

Արտաքին հղումներ
----------------

* Ոսկրածուծի դոնորների հայկական ռեեստր

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Արյուն |
| --- |
|  |
| Արյունաստեղծում | 
Մարդու ոսկրածուծ •
Էրիթրոպոեզ •
Լեյկոպոեզ
 |
|  |
| Կառուցվածք | 
Պլազմա •
Էրիթրոցիտներ •
Հեմատոկրիտ •
Թրոմբոցիտներ •
Լեյկոցիտներ
(Գրանուլոցիտներ
(Նեյտրոֆիլներ •
Էոզինոֆիլներ •
Բազոֆիլներ) •
Ագրանուլոցիտներ
(Լիմֆոցիտներ
(T-լիմֆոցիտներ •
B-լիմֆոցիտներ •
NK-) •
Մոնոցիտներ))
 |
|  |
| Կենսաքիմիա | 
Արյան խումբ •
Ռեզուս գործոն •
Արյան բուֆերային համակարգեր
(Ացիդոզ •
Ալկալոզ) •
Շիճուկ •
Գլիկեմիա
(Հիպեր- •
Հիպո-)
 |
|  |
| Հիվանդություններ | 
Անեմիա •
Լեյկոզ •
Կոագուլոպատիա
(Հեմոֆիլիա •
Վիլեբրանդի հիվանդություն) •
Հեմոբլաստոզներ
 |
|  |
| Տես նաև | 
Հեմատոլոգիա •
Օնկոհեմատոլոգիա
 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 635)։*  |
**Զունի,** ամերիկական «օդ-մակերևույթ» հրթիռային զենքի ավիացիոն համալիրի մաս կազմող, չկառավարվող ավիացիոն հրթիռ։

Այն ստեղծվել է 1950–ական թվականներին՝ Դուգլաս և Սպերրի ընկերությունների կողմից՝ Չայնա–Լեյկ զինվորական փորձարարական կայանի աշխատակիցների հետ համատեղ։ 1957 թվականին մտել է ԱՄՆ–ի ռազմաօդային և ռազմածովային ուժերի սպառազինության մեջ։ Այս հրթիռներով սպառազինում էին F-89, F-4տախտակամածի կործանիչները, ինչպես նաև գրոհիչ ինքնաթիռների բոլոր տեսակները։ Սովորաբար նախանշում էին փոքր չափերի ցամաքային և օդային տեսակներ (տանկեր, փոքր նավեր, art. մարտկոցներ)։ Կումուլյատիվ-բեկորային արկի հաստությունը մինչև 500 մմ է։

Կրակոցի առավելագույն հեռավորությունը 8 կմ է։ Հրթիռի կայունությունը թռիչքի ժամանակ ապահովվում է պտույտովերով։ Հրթիռների օգտագործման համար առաջարկվում է LAU-10 արձակման մեխանիզմ, ունի չորս խողովակաձև ուղղացույց, որտեղ տեղադրվում են հրթիռները։

Լայնորեն օգտագործվել է Վիետնամական պատերազմի ընթացքում։

Ներկայումս հրթիռի մոդիֆիկացված տարբերակն օգտագործվում է սպառազինության մեջ։

Միջադեպեր
---------

1967 թվականի հուլիսի 29–ին տեղական ժամանակով մոտ 10:50–ին, պայմանավորված հրթիռների ինքնաարձակմամբ, հրդեհ է բռնկվում Տոնկի ծոցում՝ «ֆորրեսթոլ» ավիակիր նավի վրա։

Ըստ պաշտոնական տվյալների, հրդեհը սկսվել է պատահական, չղեկավարվող ավիացիոն «Զունի» հրթիռի ինքնաարձակումից հետո։ Ինքնաթիռը պատրաստվում էր Վիետնամի պատերազմի ժամանակ ԱՄՆ-ի կազմի մեջ մտնող Վիետնամի տարածքին հարված հասցնել (1965-1973 թթ.):

Զունի հրթիռ
Միջադեպի հետևանքով մահացել է 134 մարդ և վիրավորվել՝ 161–ը։ Վնասի չափը հասնում էր 75 մլն դոլլարի (այժմյան արժեք՝ 509 մլն դոլլար)՝ չհաշված այրված ինքնաթիռների արժեքները։

Տեխնիկական բնութագիր
--------------------

* արկի տրամաչափ**-**127 մմ
* արկի երկարություն- 2790 մմ
* արկի զանգված**-** 46,3-61,6 կգ կախված մարտական մասից և շարժիչի տեսակից (25,6/31,0/36,0 կգ)
* մարտական մասի զանգված- 20,7-25,6 կգ կախված նշանառությունից
* մարտական մասի տեսակ**-** բեկորա-ֆուգասային, ֆուգասային, զրահապատ, լուսարձակող, ծխատար, երկբևեռ անդրադարձիչներ, գործնական
* ամենամեծ արկի արագություն**-** 725 մ/վ
* հրաձգության հեռավորություն**-** 8000-9000 մ ուղորդվող սարքավորման արձակման քանակ**-** 1—4

Ծանոթագրություններ
------------------

* Տեսաձայնային նյութեր Վիքիպահեստում

1. ↑  *Stewart, Henry P. LCDR USN* The Impact of the USS Forrestal's 1967 Fire on United States Navy Shipboard Damage Control(անգլ.) : journal. — Army Command and General Staff College, Fort Leavenworth, KS, 2004. — Т. Master's Thesis, Master of Military Art & Science, Military History. Архивировано из первоисточника 28 Սեպտեմբերի 2019.
2. ↑  US Navy. Damage control museum. USS Forrestal (CVA 59) Արխիվացված 2009-10-06 Wayback Machine.

Գրականություն
-------------

* NOTS Converts Ideas Into Missiles. // *Aviation Week*, June 3, 1957, v. 66, no. 22, p. 148–153.

Արտաքին հղումներ
----------------

* Неуправляемая авиационная ракета «Зуни»
**Լեուվարդեն**, (հոլանդ. *Leeuwarden Լսել [ˈleˑˌwɑrdə(n)]*) Նիդերլանդներում գտնվող քաղաք է, Ֆրիզլանդ նահանգի մայրաքաղաքը, համանուն համայնքի կենտրոն։ Լեուվարդենը 2018 թվականին պարգևատրվել է Եվրոպայի մշակութային մայրաքաղաք տիտղոսով։ Բնակչությունը՝ ▲93 765 մարդ (հունվարի 1, 2021)։

Պատմություն
-----------

Տեղանքը, որտեղ գտնվում է ներկայիս Լեուվարդենը, բնակեցված է եղել X դարից (թեև վերջերս հայտնաբերվել են 2-րդ դարին վերագրվող շինությունների մնացորդներ)։  Լեուվարդենին քաղաքի կարգավիճակ և համապատասխան արտոնություններ են տրվել 1435 թվականին։ Ծով թափվող Միդելզե գետի գետաբերանի մերձակայքում գտնվելու շնորհիվ բնակավայրը միջին դարերում դարձել է ծովային եռուն առևտրի կենտրոն։ Բայց 13-րդ դարում գետը ցամաքել է, և առևտուրն այստեղ անկում է ապրել։ 1901 թվականին քաղաքում կար 32 203 բնակիչ։ Երկրորդ համաշխարհային պատերազմի ժամանակ Լեուվարդենը գրավվել է գերմանական զորքերի կողմից։ 1945 թվականի ապրիլի 16-ին կանադական դրագունների ջոկատը, խախտելով վաղօրոք իրեն տրված հրամանը, ներխուժել է քաղաք ու ազատագրել զավթիչներից։

Ճարտարապետություն
-----------------

Քաղաքի ամենաբարձր շենքը, որն ունի 114 մետր բարձրություն, կառուցվել է 2001 թվականին՝ ըստ Աբե Բոննեմայի նախագծի։ Վերջինս նախագծել է նաև երկրորդ բարձր շենքը՝ 77 մետր բարձրությամբ:

| Բնակչության տեղաշարժեր |
| --- |
| Տարեթիվ | Բնակ․ | տ․ ±% |
| 1511 | 4360 | —     |
| 1565 | 6600 | +0.77% |
| 1606 | 11 330 | +1.33% |
| 1666 | 16 500 | +0.63% |
| 1689 | 14 300 | −0.62% |
| 1744 | 13 490 | −0.11% |
| 1793 | 16 446 | +0.41% |
| 1795 | 12 707 | −12.10% |
| Աղբյուր՝ Lourens & Lucassen 1997, էջեր. 13–15 harvnb error: no target: CITEREFLourensLucassen1997 (help) (1398–1795) |

* 
* 
* 
* 
*

Արտաքին հղումներ
----------------

* Լեուվարդենի
* Տուրիստական կայք Լեուվարդենի մասին

Ծանոթագրություններ
------------------

* Տեսաձայնային նյութեր Վիքիպահեստում

1. 1 2

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) · Մեծ կատալոնական · Մեծ նորվեգական · Մեծ սովետական (1 հրտ.) |
|  |
| 

|  Չափորոշչային վերահսկողություն |
| --- |
|  |
| BNE: XX6113666 · BNF: 11954952k · GND: 4074085-7 · LCCN: n78095681 · NKC: ge516038 · VIAF: 246095857, 150079315 · WorldCat VIAF: 246095857, 150079315 |

 |

 |
**Նեոգաղութատիրություն**, զարգացող սուվերեն երկրներին իմպերիալիստական պետությունների կողմից պարտադրվող անհավասար տնտեսական և քաղաքական հարաբերությունների համակարգ, որի նպատակն է պահպանել այդ երկրների ժողովուրդների իմպերիալիստական շահագործումն ու կախյալ վիճակը։ Զարգացող երկրներում նեոգաղութատիրության նյութական հիմքը՝ օտարերկրյա ընկերությունների (կամ դրանց մասնաճյուղերի), բանկերի մոնոպոլիստական կապիտալն է։ Իմպերիալիստական երկրները նեոգաղութատիրական նպատակներով օգտագործում են նախկին գաղութների և կիսագաղութների տնտեսական և գիտատեխնիկական հետամնացությունը։ Նեոգաղութատիրության գաղափարական հիմքը՝ նեոգաղութատիրական տարբեր տեսություններն են («կապիտալիզմի տրանսֆորմացիայի», «շահերի ներդաշնակության», «խառը էկոնոմիկայի», «փոխադարձ կախման» և այլն)։ Նեոգաղութատիրությունը առաջացել է իմպերիալիզմի գաղութային սիստեմի քայքայման, սոցիալիզմի համաշխարհային սիստեմի ստեղծման և զարգացման հետևանքով՝ ուղղակի գաղութային կախման լիակատար վերացման պայմաններում։ Ժամանակակից կապիտալիզմը, հարմարվելով աշխարհում ստեղծված նոր իրավիճակին, դիմում է ազատագրված երկրների ստրկացման նոր եղանակների։ Նեոգաղութատիրությունը դրսևորվում է տարբեր կերպ, օտարերկրյա մոնոպոլիստական կապիտալի ներթափանցումը երիտասարդ սուվերեն պետություններ, «օգնություն» վարկերի և դրամական հատկացումների ձևով (որով նրանք փաստորեն վերահսկողություն են հաստատում այդ երկրների տնտեսական զարգացման վրա), նրանց ընդգրկումը իրենց ենթակա տնտեսական, քաղաքական և ռազմական խմբավորումների մեջ, անհավասար պայմանագրերի պարտադրում, միջամտություն ներքին գործերին, հետադիմական հեղաշրջումներ ու խամաճիկ վարչակարգերի հաստատում, ազգամիջյան ու ցեղամիջյան բախումների հրահրում և այլն։ Նեոգաղութատիրությունը օգտագործում է նաև գաղութատիրության «ավանդական» եղանակները՝ ռազմական ճնշում, բացահայտ ռազմական միջամտություն և այլն։ Երբեմնի գաղութներն ու կիսագաղութները որպես զարգացած կապիտալիստական երկրների էկոնոմիկայի գյուղատնտեսական-հումքային կցորդ պահելու նախկին ձգտմանը զուգընթաց, ուժեղանում է զարգացող երկրները համաշխարհային կապիտալիստական տնտեսության «արտադրական կցորդը» դարձնելու նոր միտումը։ Իմպերիալիստական մոնոպոլիաները աշխատում են իրենց մոտ նվազ շահութաբեր, շրջակա միջավայրը աղտոտող արտադրությունները փոխադրել Ասիայի, Աֆրիկայի և Լատինական Ամերիկայի երկրներ։ Օգտագործելով զարգացող երկրների էժան բանվորական ուժը՝ մոնոպոլիստական կապիտալը փորձում է այդ երկրներում ստեղծել արտադրության ամբողջ ցիկլեր, որոնք առավել բարձր շահույթներ են ապահովում, քան զարգացած կապիտալիստական երկրներում։ Ասիայի, Աֆրիկայի և Լատինական Ամերիկայի երկրների առաջադեմ ուժերը պայքարում են նեոգաղութատիրության բոլոր դրսևորումների, նախ և առաջ, մոնոպոլիստական կապիտալի ներթափանցման ու ճնշման դեմ։

Տես նաև
-------

* Գաղութացում

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 224)։*  |
**Կոնյունկցիա** (լատին․՝ conjunctio – միություն, կապ), տրամաբանական գործողություն, որի ժամանակ պարզ ասույթներից կազմվում է բարդ ասույթ՝ «և» տրամաբանական շաղկապի կիրառմամբ։ Ստացված բարդ ասույթն անվանում են կոնյունկտիվ ասույթ։ Սիմվոլիկ նշանակումն է՝ `a⋀b` (կարդացվում է՝ a և b)։ Կոնյունկցիան նշանակում են նաև «&», «K» նշաններով։   
Կոնյունկցիայի ճշմարտության աղյուսակն ունի հետևյալ տեսքը.

| a | b | `a⋀b` |
| --- | --- | --- |
| Ճ | Ճ | Ճ |
| Ճ | Ս | Ս |
| Ս | Ճ | Ս |
| Ս | Ս | Ս |

Աղյուսակից երևում է, որ `a⋀b` կոնյունկտիվ ասույթը ճշմարիտ է այն և միայն այն դեպքում, երբ ճշմարիտ են և a, և b ասույթները։

Տես նաև
-------

* Դիզյունկցիա
* Ժխտում (տրամաբանություն)
* Իմպլիկացիա
* Համարժեքություն
* Ասույթների տրամաբանություն

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Кондаков, 1975, էջ 264—266, 534—536

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 572)։*  |
Քարտեզ, որտեղ ներկայացված են այն երկրները, որտեղ հասարակական քարկոծումը պատժի դատական կամ արտադատական ձև է: Նիգերիայում և Մալայզիայում կիրառվում է այն շրջաններում, որտեղ մուսուլմանները գերակշռում են։
Ռեմբրանդտի «Սուրբ Ստեփանոսի քարկոծումը» կտավ 1625 թ. 
**Քարկոծում** (լատին․՝ lapidatio - լապիդացիա), մահապատժի տեսակ, ծանոթ դեռևս հին հրեաների և հույների շրջանում։

Նկարագրություն
--------------

Լիազորված մարմնի՝ դատարանի կամ թագավորի վճռից հետո հավաքվում էր քաղաքացիների ամբոխը, որը սպանում էր մեղավորին մեծ քարեր շպրտելու միջոցով։ Հրեական իրավունքում քարկոծման ենթարկում էին ընդամենը 18 տեսակի հանցանքների համար, որոնց համար Աստվածաշնչում անմիջապես նշված էր այդ պատժի տեսակը։ Այնուամենայնիվ, Թալմուդում քարկոծումը փոխարինվեց դատապարտյալին քարերի վրա գցելով։ Թալմուդի համաձայն, դատապարտյալին պետք է գցեին այնպիսի բարձրությունից, որպեսզի մահը միանգամից լինի, բայց մարմինը չայլանդակվի։

Քարկոծումը հետևյալ կերպ էր տեղի ունենում՝ դատապարտյալը թրմեցնող բույսերով խմիչք էր խմում, որպես ցավազրկող։ Դրանից հետո նրան հրում էին ժայռից ու եթե նա չէր մահանում դրանից, նրա վրա վերևից մեծ քար էին գլորում։
Իրանի քրեական օրեսգրքի 119 հոդվածի համաձայն՝ քարկոծման դեպքում քարերը չպետք է լինեին այքան մեծ, որ դատապարտյալը մահանար մեկ կամ մի քանի հարվածներից, ինչպես նաև ոչ այնքան փոքր, որ անհնարին լիներ դրանք անվանել քար։
Որպես կանոն, դատապարտյալին մինչև ծնկները թաղում էին հողի մեջ և ծածկում էին ծածկոցով։ Քարերը բռունցքից մեծ չպետք է լինեին, որպեսզի զոհը շատ արագ չմահանար։

Արտաքին հղումներ
----------------


|  |  |
| --- | --- |
|  | ***Քարկոծում***էջը Վիքիպահեստում |



|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Դասական հնությունների իրական բառարան · Մեծ կատալոնական · Մեծ նորվեգական · Catholic (1997—…) |
|  |
| Չափորոշչային վերահսկողություն | GND: 4183037-4 · LCCN: sh85128348 |

 |
Անվան այլ կիրառումների համար տե՛ս՝ Պատարագ
Երգչախումբը Հայ առաքելական պատարագի ժամանակ Նիդեռլանդների Մաստրիխտ քաղաքի Սուրբ Սերվատիուսի հռոմեական կաթոլիկ բազիլիկի արևմտյան մասում
**Պատարագ**, հայկական մասնագիտացված մոնոդիական երգարվեստի հնագույն ժանրերից է, իր արտասանվող, երգվող հատվածներով մտահղացված է որպես եկեղեցական, ծիսական ստեղծագործություն։ Ժամանակի ընթացքում հարստացվել է նոր երգերով, լրացվել վերախմբավորվել և այդ բանում նշանակալից դեր կատարել Ներսես Շնորհալին։ Խազերով գրված պատարագի մասեր պահպանվել են 11 և 12-րդ դարերից, ամբողջականը 13-րդ դարից։ Խազերի՝ գործածությունից դուրս գալուց հետո, բանավոր փոխանցվելով պատարագը կրել է փոփոխություններ։ Ն. Թաշչյանը և Մ. Եկմալյանը գրառել են (նոր հայկական ձայնագրությամբ) հիմնականում Գևորգ Դ Կոստանդնուպոլսցու երգածից, հրատարակվել է 1874 և 1878 թվականներին։

Մշակումները
-----------

Պատարագի երաժշտությունը երգչախմբի համար բազմաձայն մշակելու փորձեր են արել՝ ուկրաինացի Կրապիվնիցկին (հրատ. 1873 թ. Ակկերման ), իտալացի Բիանկինին (հրատ. 1877 թ. Վենետիկ) Ք. Կարա-Մուրզան 1886 թ. Էմի Աբգար (հրատ. 1896 թ. 1920 թ. Կալկաթա)։

Իրենց ոճական, գեղարվեստական առանձնահատկությունների շնորհիվ ընդունված են Մ. Եկմալյանի (հրատ. 1896 թ. Լայպցիգ, Վիեննա) և Կոմիտասի (տպագ. 1933 թ. Փարիզ) բազմաձայն պատարագները, որոնցում ընտրությամբ և խմբագրելով օգտագորղված են Ն. Թաշչյանի և Մ. Եկմալյանի գրառած եղանակները և Էջմիածնում պահպանված հատվածները։ Առաջինը հոմոֆոն, երկրորդը պոլիֆոն ոճով գրված վիպաքնարական բնույթի խոշոր երաժշտական երկեր են։

Մեծ եղեռնի զոհերի հիշատակին նվիրված մեսսա-օրատորիա է գրել (մեներգիչների և երգչախմբի համար, սիմֆոնիկ նվագակցությամբ) Ա. Պարթևյանը (1981 թ. Փարիզ)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
Ինտերնետ-սրճարան Սեուլում
**Ինտերնետ-սրճարանը** (անգլ.՝ Internet café) հրապարակական հիմնարկ է, որը ինտերնետի մուտք է տրամադրում։ Ըստ սովորության ինտերնետ-սրճարանում կարելի է թեթև ուտել, սուրճ խմել (կամ այլ ըմպելիքներ) և զրուցել։

Երկու 16 բիթանոց համակարգիչ՝ կապված online սպասարկման ցանցերին հեռախոսագծերի միջոցով։ Սրճարաններում անցկացվում էին օֆլայն հանդիպումներ, որոնք ծառայում էին որպես առցանց և օֆլայն գործունեությունը կապող վայր է։ 1991 թվականի հուլիսին Սան Ֆրանցիսկոյում (ԱՄՆ) բացվեց SFnet Caffe house Network\_ը Ուեյն Գրեգորիի կողմից։ Գրեգորին մետաղադրամով աշխատող համակարգչային տերմինալներ է տեղադրել Սան Ֆրանցիսկոյի ծովածոցի սրճարաններում։ Ինտերնետ սրճարանը ընդհանուր առմամբ առաջարկում է նաև ըմպելիքներ կամ այլ ծառայություններ, ինչպիսիք են հեռախոսի վերանորոգումը։ Ինտերնետ սրճարանը հաճախ հյուրընկալվում են խանութում։ Բացի ճանապարհորդներից, շատ զարգացող երկրներում ինտերնետ սրճարանները քաղաքացիների համար ինտերնետ հասանելիության հիմնական ձևերնեն, քանի որ ընդհանուր հասանելիության մոդելն ավելի մատչելի է, քան սարքավորումների և ծրագրային ապահովման անձնական սեփականությունը։ Մարտի 12ից 13ը հանգստյան օրերին ICAի թատրոնում Պոպը գործարկեց ինտերնետ սրճարան, որը բաղկացած է բազմաթիվ Apple MAC համակարգիչներից՝ սրճարանային ոճի սեղանների վրա հասանելի ծառայությունների ցանկով։ 1994թվականի հունիսին Տորոնտոյում բացվեց The Binary Caffe Կանադայի առաջին ինտերնետ սրճարանը։ Առաջին հանրային, առևտրային ամերիկյան ինտերնետ սրճարանը ստեղծվել և բացվել է Ջեֆ Անդերսոնի և Ալան Վայնկրեցի կողմից։ Արդեն օգոստոսին Տեխաս նահանգի Դալլաս քաղաքի ինֆորմատում է ստեղծվում ինտերնետ սրճարան և կոչվում է The HighTech Cafee։ Նրանց համար, ովքեր ճանապարհորդում են Հյուսիսային Ամերիկայում, բեռնատարների շատ կանգառներում կան ինտերնետ կրպակներ, որոնց համար սովորական վճարը կազմում է 20 ցենտ/ րոպե։ 1995 թվականի հունվարին Քեմբրիջի CB1 սրճարանը տեղադրեց ինտերնետ կապ։ Այն Միացյալ Թագավորության ամենաերկար գործող ինտերնետ սրճարանն էր, որն ի վերջո փակվեց 2015թ։ 1995 թվականի հունիսին Նյու Յորքի Իսթ Վիլիջ թաղամասում բացվեցին երեք ինտերնետ սրճարաններ՝ բացված Արթուր Պերլիի կողմից, @Cafe և Heroic Sandwich :

Որոշ հիմնարկներում ինտերնետի մուտքը մտնում է մուտքի տոմսի մեջ։ Նրանցից կարելի է օգտագործել տանը ինտերնետային կապ չունենալու, օտար քաղաքում գտնվելու, ինչպես նաև այլ պարագաներում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  "Cyber Internet History Museum". Eng.i-museum.or.kr. 2009-09-24. Archived from the original on 2015-01-09. Retrieved 2013-11-02
2. ↑  More theorists than you could shake a stick at: Rupert Goodwins floats in organic creme de menthe after a meeting of art and artifice at London's ICA
3. ↑  Lewis, Peter H. (1994-08-27). "Here's to the Techies Who Lunch". *The New York Times*. Retrieved 2007-11-17.
4. ↑  Paul Mulvey (1994-12-06). "Coffee and a byte?". *The Bulletin (Australian periodical)*. Archived from the original on 2008-03-08. Retrieved 2010-06-20.
5. ↑  "New York's Latest Virtual Trend: Hip Cybercafes on the Infobahn". *Los Angeles Times*. 1995-06-29. Retrieved 2009-08-12.
**Elsa Tower 55** (ճապ.՝ エルザタワー55 *Էրքւզա տավա. ֆիֆուտիֆայբու*), ամբողջովին բնակելի, 55-հարկանի և 186-մետրանոց երկնաքեր՝ տեղակայված Ճապոնիայի Սայտամա պրեֆեկտության Կավագուտի քաղաքի Մոտոհո 2-15-1 հասցեում։ Երկնաքերը կառուցվել է 1998 թվականի մարտին։ Դրանում տեղակայված է 650 բնակարան։ Սա Կավագուտի քաղաքի և Սայտամա պրեֆեկտության ամենաբարձր շենքն է։ Մինչև 2004 թվականը եղել է Ճապոնիայի ամբողջովին բնակեցված ամենաբարձր շենքը, իսկ 2004 թվականին այդ տիտղոսն անցավ *Acty Shiodome* երկնաքերին։ 2015 թվականին իրականացվեցին վերանորոգման լայնամասշտաբ աշխատանքներ, քանի որ դրա կառուցումից անցել էր 17 տարի։ Շինարարության ընդհանուր գումարը կազմում է 1,2 մլրդ յեն։ Մոտոհո շրջանը, որտեղ տեղակայված է *Elsa Tower 55*-ը, գտնվում է Արակավա գետից ոչ շատ հեռու, որի վրայով էլ անցնում է Սայտամի և Տոկիոյի սահմանը։ Յուրաքանչյուր տասը հարկում կա խաղահրապարակ, որը կոչվում է *«skypocket park»*:

Տես նաև
-------

* Ճապոնիայի ամենաբարձր կառույցների ցանկ
* Act Tower
* Yokohama Landmark Tower
* Abeno Harukas
* Umeda Sky Building

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Elsa Tower 55». Skyscraper Source Media. Վերցված է 2016 թ․ նոյեմբերի 5-ին.
2. ↑  «Elsa Tower 55». *The Skyscraper Center*. Council on Tall Buildings and Urban Habitat. Վերցված է 2016 թ․ նոյեմբերի 5-ին. `{{cite web}}`: Text "CTBUH" ignored (օգնություն)
3. ↑  «Արխիվացված պատճենը». Արխիվացված է օրիգինալից 2018 թ․ հոկտեմբերի 4-ին. Վերցված է 2018 թ․ նոյեմբերի 28-ին.

Արտաքին հղումներ
----------------

* Takenaka Corporation: Elsa Tower 55
* Elsa Tower 55 ղեկավարման ասոցիացիա

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Լա Ամիստադ** (իսպ.՝ Parque internacional La Amistad), միջազգային այգի՝ Պանամայի և Կոստա Ռիկայի սահմանին՝ առաջին երկրի երկու և երկրորդի՝ չորս նահանգներում։

Նկարագրություն
--------------

Լա Ամիստադ այգին ստեղծվել է 1988 թվականի սեպտեմբերի 6-ին։ Այգու մեծ մասը՝ 5700,45 կմ² տարածք, ծածկում են արևադարձային խոնավ անտառները։ Այն մոտավորապես հավասարապես բաժանված է պետությունների միջև։ Այգում բնակվում են չորս տարբեր հնդկացիական ցեղեր։ Այգին շրջապատում է 15 կիլոմետրանոց բուֆերային գոտին, որտեղ աշխատում են տավարի մսի և սուրճի արտադրողները, ապրում են հնդկացի ֆերմերները։ Այգու զգալի մասը զբաղեցնում են Կորդիլյերա դե Թալամանկա լեռնաշղթան և դրա ստորոտները, այդ պատճառով այգու ամենաբարձր կետը գտնվում է ծովի մակարդակից ավելի քան 3500 մետր բարձրության վրա։

Այգու տարածքում հայտնաբերվել են մարդկային բնակավայրերի մնացորդներ, որոնք թվագրվում են մ. թ. ա. X հազարամյակով, սակայն ընդհանուր առմամբ այգու տարածքը քիչ է ուսումնասիրվել։ Լանդշաֆտի բարդության պատճառով այգու ինտերիերի գրեթե միակ լուրջ ուսումնասիրությունն իրականացվել է 2003-2008 թվականներին՝ Լոնդոնի բնագիտական թանգարանի, Կոստա Ռիկայի կենսաբազմազանության ինստիտուտի և Պանամայի համալսարանի համատեղ ջանքերով։ Այդ ժամանակ «Դարվինյան նախաձեռնության» շրջանակներում ուսումնասիրվել է այգու կենսաբազմազանությունը, արշավախմբերը հավաքել են մոտ 7500 բույսերի հավաքածու, բզեզների 17000 հավաքածու, 380 հերպետիկոլոգիական հավաքածու։ Այս արշավախմբերը հայտնաբերել են բույսերի տասներկու նոր տեսակներ, կոյաբզեզների մեկ տեսակ, երկկենցաղների տասնհինգ և սողունների երեք տեսակ։

Այգին ունի մեծ կենսաբազմազանություն, այնտեղ հանդիպում են կենդանիներ ինչպես Հյուսիսային, այնպես էլ Հարավային Ամերիկայից, մասնավորապես հանդիպում են Կենտրոնական Ամերիկայի անխտիր բոլոր կատվազգիները։

1990 թվականի ապրիլին Լա Ամիստադն ընդգրկվել է Համաշխարհային ժառանգության օբյեկտների ցուցակում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. 1 2  «La Amistad International Park in Costa Rica» (անգլերեն). Արխիվացված է օրիգինալից 2013 թ․ սեպտեմբերի 20-ին. на сайте *costaricaweb.cr*
3. ↑  «La Amistad International Park: Central Region» (անգլերեն). Արխիվացված է օրիգինալից 2013 թ․ հոկտեմբերի 21-ին. на сайте *costarica-discover-it.com*
4. ↑  World Heritage Nomination — IUCN Summary — 552: La Amistad International Park and Volcan Baru National Park (Panama)(անգլ.) на сайте *whc.unesco.org*

Արտաքին հղումներ
----------------

* «Proyecto PILA — Darwin» (իսպաներեն). Արխիվացված է օրիգինալից 2019 թ․ ապրիլի 3-ին. – *inbio.ac.cr*
* La Amistad (Talamanca) International Park(անգլ.) – *costarica-nationalparks.com*
* La Amistad International Peace Park Արխիվացված 2013-10-21 Wayback Machine(անգլ.) – *costa-rica-guide.com*
* La Amistad International Park Արխիվացված 2021-04-23 Wayback Machine(անգլ.) – *costaricamap.com*
* «Amistad National Park» (անգլերեն). Արխիվացված է օրիգինալից 2013 թ․ հոկտեմբերի 21-ին. – *panamatours.com*
* «Парк Ла-Амистад» (ռուսերեն). Արխիվացված է օրիգինալից 2013 թ․ հոկտեմբերի 21-ին. – *rucolumb.ru*